text: 19 "Kay pachapi kaj" chhikaqa, kay Jallpʼapi wiñay kawsayta suyakuqkuna kanku. Apocalipsis 7:9-17, pʼitis "may chhika" runas kasqankuta nin. Paykunaqa, "jatun ñakʼariy" tiempota kawsachkaq pasanqanku. Chaywanpis, Jesuspa wañuyninniqta tʼinkasta japʼinankupaq mana chaykamaraqchu suyakunqanku. "Paykunaqa pʼachasninkuta yurajya[chinkuña], Corderoj yawarnimpi tʼajsaspa". Arí, kacharichiypi iñisqankurayku, kunanña Diospa khuyakuyninrayku tʼinkasta japʼichkanku. Diosqa, paykunata chiqan runaspaq qhawasqanrayku amigosninpaq japʼikapun (Santiago 2:23). Jesucristo yawarninta jichʼasqanraykutaq "mana manchachikuspa, qhasilla kʼacha yanapayninta qoj Diospa ñawpaqenman qayllaykun[ku]" (Hebreos 4:14-16). Juchallikuspapis, perdonta tarinku (Efesios 1:7). Chantá juchasapas kaspapis llimphupaq qhawasqa kanku (Hebreos 9:9; 10:22; 1 Pedro 3:21). Rikunchikjina Dioswan allinyakusqankuqa, kunanña yanapachkan (2 Corintios 5:19, 20). Tukuy chiqa sunqu Diospa kamachisninqa, Waranqa Wataspi "ismuypa atiyninmanta kacharichisqa kanqa[nku]", "Diospa kacharichisqa wawasninwan khuska jatun kusiypi kanam[ku]paj" (Romanos 8:21).